作者:呂止庵
標題:商調・知秋令為董針姑作
內容:心間事，腸斷時，醉墨寫烏絲。千金字，織錦詞。繡針兒，不比鶯兒燕子。相思病，萬種情，幾度海山盟。誰薄倖？誰至誠？更能行，到底如何離影？情如醉，悶似痴，春瘦怯春衣。添憔悴，廢寢食。減腰肢，怎脫厭厭病體？千金字，萬古心，翻作斷腸吟。恩情厚，怨恨深。不知音，誰會重拈繡針？。